S-949/2008

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 1. júlí sl. á hendur A-kvk-þgf Ó-kvk-þgf Þ-kvk-þgf, [-], Skólavegi 16, Fáskrúðsfirði, „fyrir eftirfarandi brot framin á árinu 2007:

I.

Þjófnaði:

1. Aðfaranótt laugardagsins 20. janúar farið í heimildarleysi inn í steypustöð Skagafjarðar að Skarðseyri 2 á Sauðárkróki og stolið þaðan IMB Think Vision L 171 tölvuskjá að verðmæti kr. 33.000, Nokia 6210 farsíma að óþekktu verðmæti, ávísunarhefti og þremur greiðslukortum útgefnum á G-kk-þf S-kk-þf, [-].

2. Á sama tíma og greinir í ákærulið I.1 stolið 15.000 krónum, en ákærða tók út peninginn í hraðbanka Sparisjóðs Húnaþings og Stranda á Hvammstanga með debetkorti, útgefnu af Landsbanka Íslands hf., sem stolið var í innbroti sem greinir frá í ákærulið I.1.

Teljast brot þessi varða við 244. gr. almennra hegningarlaga nr. 19/1940.

II.

Fíkniefnalagabrot, með því að hafa aðfaranótt sunnudagsins 21. janúar á skemmtistaðnum Nasa við Austurvöll í Reykjavík, haft í vörslum sínum 9,96 g af amfetamíni, sem ákærða afhenti lögreglu.

Teljast brot þessi varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr, reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Nytjastuld, fyrir að hafa á tímabilinu frá 16. maí til 1. júní heimildarlaust notað bílaleigubifreiðina YK-008, en ákærða tók umrædda bifreið á leigu af ALP bílaleigu að Vatnsmýrarvegi 10, Reykjavík, í einn sólahring þann 15. maí og greiddi fyrir þá notkun, en bifreiðinni var ekki skilað á umsömdum tíma heldur fannst hún á Reykjavíkurflugvelli 1. júní.

Telst þetta varða við 1. mgr. 259. gr. almennra hegningarlaga nr. 19/1940.

IV.

Þess er krafist að ákærða verði dæmd til refsingar og jafnframt að 0,06 g af amfetamíni, sem lögregla lagði hald á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í málinu gera eftirtaldir aðilar kröfu um að ákærða verði dæmd til greiðslu skaðabóta sem hér greinir:

1. Á-kk-nf J-kk-nf P-kk-nf f.h. Steypustöðvar Skagafjarðar, [-], að fjárhæð kr. 57.000, sbr. ákærulið I.1.

2. E-kvk-nf S-kvk-nf f.h. Sjóvá-Almennra trygginga hf., [-],

að fjárhæð kr. 94.000, sbr. ákærulið I.1.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Samkvæmt sakavottorði hefur ákærða, auk lögreglustjórasáttar er hún gekkst undir 8. maí sl. vegna fíkniefnalagabrots, hlotið ellefu dóma, aðallega fyrir þjófnaði og brot á fíkniefnalöggjöf, allt frá árinu 2004. Verða hér á eftir tilgreindir þeir dómar sem þykja aðallega skipta máli við ákvörðun refsingar í málinu. Hinn 20. mars 2007 var ákærða dæmd í 4 mánaða fangelsi, skilorðsbundið í 5 ár, fyrir brot gegn 1. mgr. 106. gr. almennra hegningarlaga. Var þá þriggja mánaða skilorðsbundinn dómur frá 14. október 2005 tekinn upp og hann dæmdur með. Hinn 13. apríl 2007 var ákærða dæmd í 2 mánaða fangelsi, skilorðsbundið í 3 ár, fyrir tilraun til þjófnaðar. Um hegningarauka var að ræða og var skilorðsdómurinn frá 14. október ekki dæmdur upp og ekki tekið tillit til dómsins frá 20. mars sama ár. Þá var ákærða hinn 16. maí 2007 dæmd í 5 mánaða fangelsi, skilorðsbundið í 3 ár fyrir nytjastuld. Loks var ákærðu, með dómi hinn 10. júlí 2007, gert að sæta fangelsi í 5 mánuði, og voru 2 mánuðir af fangelsisvistinni skilorðsbundnir í 3 ár, fyrir brot gegn 217. gr. og 2. mgr. 218. gr. almennra hegningarlaga. Var sú refsing ákvörðuð sem hegningarauki við dóma frá 28. ágúst og 20. desember 2006 og 10. janúar, 20. mars, 13. apríl og 16. maí 2007. Brot þau sem ákærða hefur nú verið sakfelld fyrir voru öll framin fyrir uppkvaðningu dómsins frá 10. júlí 2007 og sáttarinnar frá 8. maí sl. og að hluta fyrir uppkvaðningu dómanna sem raktir hafa verið hér að framan og voru uppkveðnir 20. mars, 13. apríl, 16. maí og 10. júlí 2007 og ber því að dæma ákærðu hegningarauka við þessar refsiákvarðanir, sbr. 78. gr. almennra hegningarlaga.

Að þessu virtu, með hliðsjón af skýrri játningu ákærðu og með vísan til 77. gr. almennra hegningarlaga, þykir refsing hennar hæfilega ákveðin fangelsi í 6 mánuði en frestað er fullnustu 3 mánaða af refsingunni og falli sá hluti hennar niður að liðnum 3 árum frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði Steypustöð Skagafjarðar ehf. 57.000 krónur.

Ákærða greiði Sjóvá-Almennum tryggingum hf. 94.000 krónur.

Ákærða greiði ALP ehf. 87.009 krónur ásamt vöxtum skv. 8. gr. laga um vexti og verðtryggingu nr. 38/2001 frá 16. maí 2007 til 9. september 2008 en með dráttarvöxtum skv. 1. mgr. 6. gr.. sbr. 9. gr., sömu laga frá þeim degi til greiðsludags.

D ó m s o r ð :

Ákærða, A-kvk-nf Ó-kvk-nf Þ-kvk-nf, sæti fangelsi í 6 mánuði en frestað er fullnustu 3 mánaða af refsingunni og falli sá hluti hennar niður að liðnum 3 árum frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði Steypustöð Skagafjarðar ehf. 57.000 krónur.

Ákærða greiði Sjóvá-Almennum tryggingum hf. 94.000 krónur.

Ákærða greiði ALP ehf. 87.009 krónur ásamt vöxtum skv. 8. gr. laga um vexti og verðtryggingu nr. 38/2001 frá 16. maí 2007 til 9. September 2008 en með dráttarvöxtum skv. 1. mgr. 6. gr.. sbr. 9. gr., sömu laga frá þeim degi til greiðsludags.

Á-kk-nf M-kk-nf